CELEX: C2006/060/14
Language: da
Date: 2006-03-11 00:00:00
Title: Domstolens dom (Store Afdeling) af  10. januar 2006  i sag C-344/04, The Queen mod Department for Transport (anmodning om præjudiciel afgørelse fra High Court of Justice) (Luftbefordring — forordning (EF) nr. 261/2004 — artikel 5, 6 og 7 — kompensation og bistand til luftfartspassagerer ved boardingafvisning og ved aflysning eller lange forsinkelser — gyldighed — fortolkning af artikel 234 EF)

11.3.2006   
            
            
               DA
            
            
               Den Europæiske Unions Tidende
            
            
               C 60/7
            
         
      DOMSTOLENS DOM
   
   (Store Afdeling)
   af 10. januar 2006
   i sag C-344/04, The Queen mod Department for Transport (anmodning om præjudiciel afgørelse fra High Court of Justice) (1)
   
   (Luftbefordring - forordning (EF) nr. 261/2004 - artikel 5, 6 og 7 - kompensation og bistand til luftfartspassagerer ved boardingafvisning og ved aflysning eller lange forsinkelser - gyldighed - fortolkning af artikel 234 EF)
   (2006/C 60/14)
   Processprog: engelsk
   I sag C-344/04, angående en anmodning om præjudiciel afgørelse i henhold til artikel 234 EF, indgivet af High Court of Justice (England & Wales), Queen's Bench Division (Administrative Court) (Det Forenede Kongerige), ved afgørelse af 14. juli 2004, indgået til Domstolen den 12. august 2004, i sagen The Queen, efter anmodning fra International Air Transport Association, European Low Fares Airline Association mod Department for Transport, har Domstolen (Store Afdeling), sammensat af præsidenten, V. Skouris, og afdelingsformændene P. Jann, C.W.A. Timmermans, A. Rosas, K. Schiemann og J. Malenovský (refererende dommer), samt dommerne C. Gulmann, R. Silva de Lapuerta, K. Lenaerts, P. Kūris, E. Juhász, G. Arestis og A. Borg; generaladvokat: L. A. Geelhoed; justitssekretær: ekspeditionssekretær L. Hewlett, den 10. januar 2006 afsagt dom, hvis konklusion lyder således:
   
               1)
            
            
               Når en national ret, hvis afgørelser ifølge de nationale retsregler kan appelleres, finder, at et eller flere anbringender vedrørende ugyldigheden af en fællesskabsretsakt, som parterne har fremført, eller som i givet fald er blevet rejst ex officio, er begrundede, skal den udsætte sagen og forelægge Domstolen en præjudiciel anmodning med henblik på bedømmelse af gyldigheden.
            
         
               2)
            
            
               Gennemgangen af de forelagte spørgsmål har intet frembragt, der kan rejse tvivl om gyldigheden af artikel 5, 6 og 7 i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91.
            
         
      (1)  EUT C 251 af 9.10.2004.